Siellä, missä Herran Henki on, siellä on vapaus 1/2
Mitä vapaus merkitsee sinulle?
Vapaus tarkoittaa rajoittamatonta ja esteetöntä, -
sitä, ettei mikään estä meitä toimimasta spontaanisti.
Herran Henkeä ei voi rajoittaa.
Kuljetko vapaudessa, jonka Hänen voimansa voi sinulle antaa?
Puhun laulusta nimeltä "Missä Herran Henki on, siellä on vapaus."
Uskon, että Jumala haluaa tuoda vapautta elämämme rajatuille alueille.
Nauti siis ohjelmasta. Rukoilen, että se antaa sinulle uutta elämää.
On ollut hauska saarnata seura- kunnassa laulamistamme lauluista -
ja nähdä niiden raamatullinen pohja.
Se on ollut mielenkiintoista, ja tavoitteeni on, että tätä kautta -
voisimme ymmärtää syvemmin, mistä oikein laulamme.
Tämän laulun on kirjoittanut täällä etupenkissä istuva Ben Fielding.
"Missä Herran Henki on, siellä on vapaus, kahleet katkeavat, -
silmät aukeavat. Kristus on kanssamme.
Se, jonka Poika on vapauttanut, on totisesti vapaa.
Kaikki syntimme on poissa, meidät on lunastettu.
Jeesus maksoi sen kaiken." Ajatelkaapa tätä totuutta.
"Avaa taivaan portit, täytä sydämemme, me annamme itsemme.
Herra, anna läsnäolosi laskeutua. Herra, anna läsnäolosi laskeutua.
Siellä, missä Herran Henki on, siellä on vapaus."
Toisen korinttilaiskirjeen luvun 3 jakeessa 10 -
verrataan vanhaa liittoa toiseen liittoon, -
jossa on kirkkautta runsaammassa määrin kuin vanhassa.
Vanha liitto ei ollut huono, mutta sen kirkkaus oli katoavaista, -
toisin kuin Jeesuksen tuoman uuden liiton kirkkaus.
Tässä kerrotaan, että kun Mooses meni Jumalan läsnäoloon, -
Jumalan kirkkaus loisti hänen kasvoiltaan, -
mutta lukiessamme eteenpäin huomaamme sen olleen katoavaista.
Mooses ei halunnut ihmisten näkevän kirkkauden katoamista kasvoiltaan, -
ja niinpä hän peitti kasvonsa tullessaan pois Jumalan läsnäolosta -
puhumaan kansalle.
Jae 13."emmekä tee niinkuin Mooses, joka pani peitteen kasvoillensa, -
etteivät Israelin lapset näkisi sen loppua, mikä on katoavaista.
Mutta heidän mielensä paatuivat, sillä vielä tänäkin päivänä sama peite, -
vanhan liiton kirjoituksia luettaessa, pysyy poisottamatta, -
sillä vasta Kristuksessa se katoaa. Vielä tänäkin päivänä, -
kun Moosesta luetaan, on peite heidän sydämensä päällä; -
mutta kun heidän sydämensä kääntyy Herran tykö, otetaan peite pois.
Sillä Herra on Henki, ja missä Herran Henki on, siinä on vapaus."
Minusta laulussamme on profeetallinen sävy, -
kun laulamme sitä seurakunnassamme.
Koen, että Jumala on laskenut sydämelleni kaksi jaetta -
tämän vuoden teemaksi.
Ne puhuvat vapautuksesta, virvoituksesta ja korjaamisesta.
Ne ovat jakeet Esra 9:8―9.
"Mutta nyt on meille hetkiseksi tullut armo Herralta, meidän Jumalaltamme,
koska hän on sallinut pelastuneen joukon meistä jäädä jäljelle -
ja antanut meille jalansijan pyhässä paikassansa, että hän, -
meidän Jumalamme, valaisisi meidän silmämme ja soisi meidän -
hiukan hengähtää orjuudessamme. Sillä orjia me olemme; -
mutta orjuudessamme ei meidän Jumalamme ole meitä hyljännyt, -
vaan on suonut meidän saavuttaa Persian kuningasten suosion -
ja hengähtää, pystyttääksemme Jumalamme temppelin -
ja kohottaaksemme sen raunioistaan, -
ja on antanut meille suojatun paikan Juudassa ja Jerusalemissa."
Tässä puhutaan virvoituksesta orjuuden taakan alla.
Se on kaunis kuva siitä, -
mitä Pyhä Henki tekee tänäänkin meissä uuden liiton uskovissa.
Me olimme ennen synnin orjia, mutta Pyhän Hengen -
ja erityisesti Jeesuksen ristin työn ja ylösnousemuksen ansiosta -
emme enää elä synnin orjina, -
vaan voimme kokea vapauden, joka syntyy suhteesta Jeesukseen.
Vanhassa Testamentissakin puhutaan orjuudesta vapauttamisesta.
Israelilaiset olivat orjina Egyptissä, mutta Jumala vapautti heidät.
Esra taas kertoo israelilaisten pakkosiirtolaisuudesta Babylonissa.
Heitä pidettiin vastoin tahtoaan pakanakaupungissa, -
kaukana unelmistaan, temppelin kunnian raunioista -
ja Jumalan suunnitelmasta.
Esra kertoo armon ajasta, jolloin he pääsivät orjuudesta -
ja Jumala virvoitti heitä. Kuolleet ja kuolevat asiat virvoitetaan.
Pyhä Henki voi tuoda vapautta kuoleviin asioihin elämässämme, -
olipa kyse kuolevasta ihmissuhteesta tai muusta elämänalueesta.
Rikkimenneet asiat korjataan. Olipa elämässäsi rikki mitä tahansa, -
ehkä yhteys johonkuhun on katkennut, Pyhän Hengen voima voi vapauttaa.
Tuhotut asiat rakennetaan uudelleen, kuten temppeli noissa jakeissa.
Esimerkiksi kaupunki voi tuhoutua luonnonkatastrofin seurauksena, -
jolloin se rakennetaan uudelleen. Vapautus, virvoitus, rakentaminen.
Tiedätkö, että Pyhä Henki ei ole vain vapauttaja, -
vaan Hän on vapaus.
Siellä, missä Pyhä Henki on, siellä on vapaus.
Valmistuin raamattukoulusta 40 vuotta sitten.
Tämä nuori ja reipas mies, jonka näette edessänne, -
aloitti raamattukoulun 43 vuotta sitten.
Tänä vuonna minulla tulee täyteen 40 vuotta pastorina.
Muistan raamattukoulusta väittelyt, koska ne olivat mielenkiintoisia.
Raamattukoulun opiskelijoille on olemassa oma jae, Tiit. 3:9.
"Mutta vältä mielettömiä riitakysymyksiä ja sukuluetteloita -
ja kinastelua ja kiistoja laista, sillä ne ovat hyödyttömiä ja turhia."
Laulumme osuu keskelle erästä suurta kiistanaihetta: -
Tuleeko Pyhä Henki sisältämme vai laskeutuuko Hän yllemme?
Laskeutuuko Pyhä Henki meihin vai onko Hän meissä?
"Avaa auki taivaan portit, Herra, anna läsnäolosi laskeutua."
Tiedättekö mitä? Pyhä Henki on vapaus, -
ja siellä, missä Hän liikkuu, on vapaus. Häntä ei voi lokeroida.
Yritämme lokeroida Pyhän Hengen toimintaa, mutta se ei onnistu, -
koska Pyhä Henki on vapaus, eikä vapautta voi lokeroida.
Pyhä Henki kulkee edellämme, on meissä, tulee yllemme -
ja kulkee perässämme. Jumalan Henki näyttää olevan kaikkialla.
Katsotaan Jeesuksen kokemuksia ja puhetta Pyhästä Hengestä.
Jeesus kastettiin vedellä Luukkaan evankeliumin luvussa 3.
Kuuliaisena Isälle Hän antoi Johannes Kastajan kastaa itsensä.
Jakeet 21―22. "Kun siis kaikkea kansaa kastettiin ja myöskin Jeesus -
oli saanut kasteen ja rukoili, niin tapahtui, että taivas aukeni -
ja Pyhä Henki laskeutui hänen päällensä ruumiillisessa muodossa, -
niinkuin kyyhkynen, ja taivaasta tuli ääni: -
'Sinä olet minun rakas Poikani; sinuun minä olen mielistynyt'."
Kasteessa siis Pyhä Henki laskeutui taivaasta Jeesuksen ylle.
Jakeessa 4:1 taas kerrotaan, että Jeesus oli nyt täynnä Pyhää Henkeä.
Pyhä Henki siis laskeutui Hänen ylleen ja täytti Hänet, -
ja samassa jakeessa sanotaan, että Henki kuljetti Häntä erämaassa.
Pyhä Henki siis laskeutui, täytti ja kuljetti, ja jakeessa 14 -
Jeesus palasi Hengen voimassa.
Jakeessa 18 Hän sanoo: "Herran Henki on minun päälläni, -
sillä hän on voidellut minut julistamaan evankeliumia köyhille"
Henki lähetti Hänet tekemään kaikkea sitä hyvää, mitä Hän teki, -
ja julistamaan Herran riemuvuotta.
Pyhä Henki laskeutui Jeesuksen ylle, oli Hänessä, kulki Hänen edellään -
ja johdatti Häntä, ja Pyhän Hengen voima oli Hänen yllään, -
ja Hän palveli Hengen voimassa. Pyhää Henkeä ei voi lokeroida.
Se olisi yhtä typerää kuin yrittää tarttua kädellä ilmaan.
Se näyttääkin tyhmältä ja on mahdotonta.
Älä yritä rajoittaa sitä, miten Pyhä Henki voi toimia elämässäsi.
Viimeinen asia, jonka Jeesus sanoi maan päällä ollessaan -
ennen kuin nousi taivaaseen, Apt. 1:8: -
"vaan, kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka".
Seuraavassa luvussa tapahtuu jännittäviä asioita.
He kaikki, 120 ihmistä, olivat yhdessä koolla yläsalissa.
Yhteys on tärkeää, jos haluamme Jumalan toimivan elämässämme.
Siihen Hän on luvannut siunauksen. Olen nähnyt sen monta kertaa -
johtaessani tätä seurakuntaa. Se on ollut jo 30 vuotta suuri ja yhtenäinen.
Jokaisen seurakunnan elämässä on monenlaisia vaiheita, -
mutta kun seurakunnassa on vallinnut ykseys, -
olen nähnyt Jumalan Hengen toimivan eri asioissa aina uudestaan.
Alkuseurakunta oli siis koolla, ja yhtäkkiä kuului ääni: -
Luultavasti se kuulosti aika paljon paremmalta kuin tämä.
Raamattu sanoo, että se oli humaus taivaasta, kuin väkevä tuulispää, -
ja Pyhä Henki tuli voimakkaan tuulenpuuskan saattelemana -
Uuden Testamentin alkuseurakunnan ylle.
Hän tuli heidän ylleen ja asui heissä. Tiedämme, missä Hän asuu.
Tiedämme, että Jeesus asuu meissä ja että kuljemme Hänen kanssaan.
Luvussa 11 näemme, kuinka Pyhä Henki tulee -
vielä useampien ylle. Taivas avautuu jälleen.
Tässä sanoma, joka oli ennen ollut vain Jumalan kansaa varten, -
avautui koko ihmiskunnalle.
Kornelius-nimisen miehen kautta pelastus oli yhtäkkiä -
pakanoiden ja koko ihmiskunnan ulottuvilla, eikä vain pelastus.
Jakeessa Apt. 11:15 Pietari sanoo: "Ja kun minä rupesin puhumaan, -
tuli Pyhä Henki heidän päällensä, -
niinkuin alussa meidänkin päällemme."
Älkää siis lokeroiko Pyhää Henkeä.
Hän asuu teissä, se aivan paistaa teistä.
Olette niin täynnä iloa ja elämää. Selvästi Pyhä Henki on yllänne.
Haluan tulla lähemmäs teitä, koska siellä, missä Pyhä Henki on, -
asiat eivät ole ennalta arvattavia.
Tämän vuoden konferenssi oli minusta paras konferenssi ikinä.
Konferenssit ovat aina hienoa aikaa, -
mutta usein maanantai-iltaisin ihmiset ovat väsyneitä matkasta -
ja joukossa on ensikertalaisia, jotka tunnustelevat ilmapiiriä, -
tunnelma voi olla jäykkä, mutta ei tänä vuonna.
Tänä vuonna ihmiset janosivat herätystä ensi tahdeista alkaen, -
ja Pyhä Henki oli läsnä ylistyksessä.
Oli hienoa saarnata tuona iltana, koska tunsin Hengen läsnäolon.
Kirjoitin seurakunnalleni sähköpostin, -
jossa haastoin heitä ensi vuoden konferenssiin kertomalla tästä.
Sanoin, että konferenssi oli Jumalan hengittämä ja taivaan inspiroima.
Jumalan henkäys on hyvä kuva Pyhästä Hengestä.
Kreikan sana "pneuma" tarkoittaa sekä henkeä, hengitystä että tuulta.
Vastaava heprean sana "ruah" merkitsee myös tuulta tai hengitystä.
En epäile, etteikö Jumala olisi hengittänyt tuon konferenssin ylle.
Uskon myös, että Jumala on hengittänyt tämän seurakunnan -
ja monien sen jäsenten ylle vuosien varrella.
Ajatus tuulesta voi olla vieno tuulenvire, -
mutta Vanhassa Testamentissa tuo tuulta merkitsevä sana -
saattoi myös tarkoittaa voimakasta, yllättävää puhuria, -
joka tulee voimakkaan tuulenpuuskan lailla.
Se tuo mukanaan herätyksen tulen, vie mukanaan kaiken vanhan -
ja avaa aivan uuden, Hengen täyttämän ja johtaman päivän.
Sellainen on Pyhän Hengen voima. Henki on vapaus, ei lokeroida sitä.
Kun Henki liikkuu, kyse on Jumalan henkäyksestä.
Jumala puhaltaa elämäämme, avioliittoomme ja unelmiimme.
Kun Raamatussa sanotaan, että Kirjoitukset ovat syntyneet -
Jumalan Hengen vaikutuksesta, se tarkoittaa, että Jumalan sana -
on Jumalan hengittämää. Siinä on elämän henkäys Häneltä.
Monet pitävät tuulenvireestä, mutta olemmeko avoimia rajulle puhurille?
Entä jos Jumala toimiikin tavalla tai paikassa, jota emme odottaneet?
Jos pastori toimii yllättävästi, hän tulee alas lavalta ihmisten luo -
ja tunkee heidän lähelleen. Ehkä ihmettelet, mitä tämä oikein on.
Haluan tämän olevan Hengen täyttämä ja johtama seurakunta, -
joka on avoin Pyhän Hengen tuulelle ja sille, että Jumala voi toimia -
millä tavalla vain ikinä haluaa.
Jumalan henkäisemä ja taivaan innoittama.
Kun Jumala avasi taivaan ikkunat, -
Pyhä Henki laskeutui kyyhkysenä.
Seuraavassa hetkessä Henki kulki Jeesuksen edellä ja täytti Hänet.
Sitten Jeesus palasi Pyhän Hengen voimassa. Häntä kuljetettiin.
Hän alkoi profetoida Hengen voimassa, että Herran Henki -
oli Hänen yllään ja oli voidellut Hänet julistamaan evankeliumia.
Pyhä Henki on Jumalan henkäys ja voima taivaasta.
Hän ei ole vain voima, Hän on Jumala, -
Jumalan kolmas persoona. Luomiskertomuksessa sanotaan: -
"Alussa loi Jumala taivaan ja maan.
Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä." 1. Moos. 1―2.
Siellä Hän on, Jumalan Henki, joka liikkui vetten päällä.
Jumala käski valkeuden, taivaan ja tähtien tulla, ja ne tulivat.
Hän sanoi taas sanan, ja kuiva maa tuli esiin ja alkoi tuottaa kasveja.
Hän käski jälleen, ja norsut, kengurut ja muut eläimet ilmestyivät.
Jumalan Henki sanoi taas sanansa, ja ihminen, mies, syntyi.
Kaikki ei ollut valmista, joten Jumala teki hienoimman luomuksensa.
Hän otti mieheltä kylkiluun, sanoi sanan ja esitteli mestariteoksensa, -
jonka nimi on Bobbie.
Mutta tämä nainen ei ollut se, joka sai meidät vaikeuksiin omenan kanssa.
Mitä luulet Jumalan Hengen haluavan luoda elämässäsi?
Kaikki oli autiota ja tyhjää, ja Pyhä Henki oli siellä pimeydessä.
Mikä on pimein asia elämässäsi?
Ehkä elät vaikeaa aikaa.
Ehkä elämäsi tuntuu tyhjältä, yksinäiseltä ja turhalta.
Ehkä jokin ihmissuhde on loppunut ja sydämesi on särkynyt.
Tyhjyys on Pyhälle Hengelle täydellinen paikka tuoda vapautta, -
koska alussakin Hän liikkui tyhjyyden päällä, Hän oli ilmassa.
Hän ei ole vain yllämme tai sisällämme, Hän on ilmassa.
On paikkoja, jossa Hengen läsnäolo suorastaan iskee päin kasvoja.
Kyse ei ole vain hienoista valoista ja hyvästä musiikista, -
vaan lähes käsin kosketeltavasta Jumalan läsnäolosta.
Sen voi kokea myös kehitysmaassa, jossa kaksi tai kolme rukoilee -
Pyhässä Hengessä, ja siellä on vapaus ja Jumalan läsnäolo.
Sen voi kokea huterassa hökkelissä tai valtavassa konferenssissa.
On tärkeää ymmärtää, että voimme tuntea Jumalan Hengen -
omassa pimeydessämme ja tyhjyydessämme.
Pidän ajatuksesta, että Pyhä Henki on Jumalan henkäys -
tai Pyhän Hengen tuuli. Kun Jumala päättää puhaltaa -
vapauttavaa voimaansa elämäämme, se saa aikaan vallankumouksen.
Tiedän, että elämäämme voivat rajoittaa erilaiset siteet -
tai jopa vanhat synnit tai tavat, joista pidämme vielä kiinni, -
mutta kutsutaan Pyhä Henki sisään.
Pyhä Henki ei vain tuo vapautta elämäämme, Hän on vapaus, -
ja missä tahansa Hän on, siellä on vapaus.
Rukoilen, että jos elämässäsi on rajoituksia tai umpikujia, -
voisit kutsua Pyhän Hengen sisään. Hän on opas, ystävä ja lohduttaja.
Kutsu Hänet elämäsi keskelle ja näet, miten Hän voi tuoda vapauden -
mahdottomuuksien keskelle. Rakastan Pyhää Henkeä, Jumalaa.
Kirjoitin laulun "Missä Herran Henki on, siellä on vapaus -
luettuani jaetta 2. Kor. 3:17, jossa sanotaan juuri noin.
Halusin laululla kuvata sitä, millaista Jumalan vapaus on -
ja miltä näyttää, kun Jumala on jossakin paikassa.
Olin puhunut paljon siitä, mikä erottaa seurakunnassa lauletun musiikin -
muusta musiikista. Erottava tekijä on Jumalan läsnäolo.
Jos Jumala on läsnä kokouksessa tai meissä, se muuttaa kaiken.
Tuo laulu kertoo siitä, miltä näyttää, kun olemme yhdessä, -
Jumala on siellä ja Pyhä Henki on läsnä. Se näyttää vapaudelta.
Minusta Raamatussa kuvattu vapaus -
on vapautta kohdata Jumala, tulla Hänen eteensä.
Erilaisissa uskonnollisissa perinteissä ihmisillä on ollut -
monia esteitä ylitettävänä.
Jeesuksen myötä Pyhä Henki ei ole enää rajoittunut tiettyyn paikkaan.
Siksi voimme kohdata Jumalan ja tuntea Hänet.
Voimme kantaa mukanamme sitä, mitä Jumala on. Se on hienoa.
Meidän uskovien on helppo palata elämäntapaan, -
joka ei heijasta sitä tosiasiaa, että olemme vapaita.
Meistä itsestämme riippuu, saammeko sen, mikä meille on jo annettu.
Jumalamme on puoleensavetävä. Jos kuvaamme Hänet -
sellaisena kuin Hän hyvyydessään on, meissä ja seurakunnassamme -
näkyy Hänen tuomansa vapaus.
Sellaisessa paikassa minä haluan olla, ja niin haluavat muutkin.
Missä Herran Henki on, siellä on vapaus.
Missä Herran Henki on, kahleet kirpoavat, -
silmät aukeavat, Kristus on kanssamme.
Se, jonka Poika vapauttaa, on totisesti vapaa.
Kaikki syntimme on poissa, meidät on lunastettu.
Jeesus maksoi sen kaiken.
Missä Herran Henki on, siellä on vapaus.
Missä Herran Henki on, kahleet kirpoavat, -
silmät aukeavat, Kristus on kanssamme.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
UUSI ALBUMI HILLSONGILTA: -
GLORIOUS RUINS -ERIKOISPAINOS CD- TAI DVD-MUODOSSA.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
GLORIOUS RUINS -ALBUMIN ERIKOISPAINOS -
SEKÄ BRIANIN JA BOBBIEN OPETUS "GLORIOUS" PAKETTINA.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
ERIKOISVIERAINA...
COLOUR 2014: RAUHAN, VALON JA RAKKAUDEN VALLANKUMOUS
HISTORIAN SUURIN RAKKAUSTARINA
Muista, että siellä, missä Herran Henki on, siellä on vapaus.
Kutsutaan Hänet sisään niille elämänalueille, joissa on rajoituksia.
Jumala voi hengittää elämää, vapautta ja spontaaniutta -
mille tahansa alueelle elämässäsi. Jumala siunatkoon sinua!
Suomennos: Anni Lähteenmäki